CELEX: 62007CN0485
Language: fi
Date: 2007-11-05 00:00:00
Title: Asia C-485/07: Ennakkoratkaisupyyntö, jonka Centrale Raad van Beroep (Alankomaat) on esittänyt 5.11.2007 — Raad van bestuur van het Uitvoeringsinstituut werknemersverzekeringen v. H. Akdas ym.

26.1.2008   
            
            
               FI
            
            
               Euroopan unionin virallinen lehti
            
            
               C 22/24
            
         Ennakkoratkaisupyyntö, jonka Centrale Raad van Beroep (Alankomaat) on esittänyt 5.11.2007 — Raad van bestuur van het Uitvoeringsinstituut werknemersverzekeringen v. H. Akdas ym.
   (Asia C-485/07)
   (2008/C 22/46)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Centrale Raad van Beroep
   Pääasian asianosaiset
   
      Kantaja: Raad van bestuur van het Uitvoeringsinstituut werknemersverzekeringen
   
      Vastaaja: H. Akdas ym.
   Ennakkoratkaisukysymykset
   
               1.
            
            
               Onko päätöksen N:o 3/80 (1) 6 artiklan 1 kohdan määräystä, kun otetaan huomioon sen sanamuoto ja päätöksen N:o 3/80 ja assosiaatiosopimuksen (2) tavoite ja laatu, pidettävä selkeänä ja täsmällisenä velvoitteena, jonka täytäntöönpano tai oikeusvaikutukset eivät edellytä muita toimenpiteitä siten, että määräyksellä on katsottava olevan välitön oikeusvaikutus?
            
         
               2.
            
            
               Jos ensimmäiseen kysymykseen vastataan myöntävästi:
               
                           2.1
                        
                        
                           Onko päätöksen N:o 3/80 6 artiklan 1 kohtaa sovellettaessa otettava jollain tavalla huomioon maksuihin perustumattomia, yleisiä erityisetuuksia koskevat muutokset, joita asetukseen 1408/71 (3) on tehty 19.9.1980 jälkeen?
                        
                     
                           2.2
                        
                        
                           Onko assosiaatiosopimuksen lisäpöytäkirjan 59 artiklalla (4) merkitystä tässä suhteessa?
                        
                     
         
               3.
            
            
               Onko assosiaatiosopimuksen 9 artiklaa tulkittava siten, että se on esteenä Alankomaiden TW:n 4a §:n kaltaiselle jäsenvaltion säännökselle, joka johtaa kansalaisuuteen perustuvaan välilliseen erotteluun,
               
                           —
                        
                        
                           siitä syystä, että suuremmalla joukolla muiden maiden kuin Alankomaiden kansalaisia, mukaan lukien suuri ryhmä Turkin kansalaisia, ei ole (enää) oikeutta tukeen, koska nämä eivät enää asu Alankomaissa,
                        
                     
                           —
                        
                        
                           siitä syystä, että Turkissa asuvien Turkin kansalaisten etuudet on lakkautettu 1.7.2003 alkaen, kun taas EU:n jäsenvaltioiden ja kolmansien maiden kansalaisten etuudet kumotaan (asteittain) vasta 1.1.2007 alkaen mikäli he asuvat EU:n alueella?
                        
                     
         
      (1)  Euroopan yhteisöjen jäsenvaltioiden sosiaaliturvajärjestelmien soveltamisesta turkkilaisiin työntekijöihin ja heidän perheenjäseniinsä 19.9.1980 tehty assosiaationeuvoston päätös N:o 3/80 (EYVL 1983, C 110, s. 60).
   
      (2)  Euroopan talousyhteisön ja Turkin välisestä assosioinnista tehty sopimus, joka allekirjoitettiin Ankarassa 12.9.1963 ja tehtiin, hyväksyttiin ja vahvistettiin yhteisön puolesta 23.12.1963 tehdyllä neuvoston päätöksellä 64/732/ETY (EYVL 1964, s. 3685).
   
      (3)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annettu neuvoston asetus (ETY) N:o 1408/71 (EYVL L 149, s. 2).
   
      (4)  Lisäpöytäkirja, joka allekirjoitettiin Brysselissä 23.11.1970 ja tehtiin, hyväksyttiin ja vahvistettiin yhteisön puolesta 19.12.1972 annetulla neuvoston asetuksella (ETY) N:o 2760/72 (EYVL L 293, s. 1).